ଟେଲରଙ୍କ ରେକର୍ଡ ଶତକ\nହାମିଲ୍ଟନ, ୧୧।୧୨ (ପି.ଟି.)- ନ୍ୟୁଜିଲାଣ୍ଡ ଦଳର ବରିଷ୍ଠ ବ୍ୟାଟ୍ସମ୍ୟାନ ରସ୍ ଟେଲର ଏଠା\nଟେଲରଙ୍କ ରେକର୍ଡ ଶତକ\t December 11th, 00:00 AM December 11th, 00:00 AM\nହାମିଲ୍ଟନ, ୧୧।୧୨ (ପି.ଟି.)- ନ୍ୟୁଜିଲାଣ୍ଡ ଦଳର ବରିଷ୍ଠ ବ୍ୟାଟ୍ସମ୍ୟାନ ରସ୍ ଟେଲର ଏଠାରେ ଓ୍ବେଷ୍ଟଇଣ୍ଡିଜ୍ ବିପକ୍ଷରେ ଚାଲିଥିବା ଟେଷ୍ଟ ମ୍ୟାଚ୍ର ୨ୟ ଇନିଂସ୍ରେ ରେକର୍ଡ ଶତକୀୟ ପାଳି ଖେଳିଛନ୍ତି। ଏହା ତାଙ୍କ କ୍ୟାରିୟରର ୧୭ତମ ଶତକ। ଏଥିସହ ନ୍ୟୁଜିଲାଣ୍ଡ ଖେଳାଳି ଭାବେ ସର୍ବାଧିକ ଶତକ କରିିଥିବା ଖେଳାଳି ମାର୍ଟିନ କ୍ରିଓ ଓ ଅଧିନାୟକ କେନ ଓ୍ବିଲିୟମସନ୍ଙ୍କ ସହ ସମକକ୍ଷ ହୋଇଛନ୍ତି। ସେ ନିଜ କ୍ୟାରିୟରର ୮୩ତମ ମ୍ୟାଚ୍ରେ ଏହି ମାଇଲଖୁଣ୍ଟ ସ୍ପର୍ଶ କରିଛନ୍ତି। ଏହି ମ୍ୟାଚ୍ ପୂର୍ବରୁ ନିଜ ଘରୋଇ ଗ୍ରାଉଣ୍ଡରେ ଦେଶର ସର୍ବାଧିକ ଶତକ ହାସଲକାରୀଙ୍କ ସହ ସମକକ୍ଷ ହେବା ନେଇ ଲକ୍ଷ୍ୟ ରଖିଥିବା କହିଥିଲେ। ତାଙ୍କର ୧୦୭ ରନ୍ର ଅପରାଜିତ ପାଳି ଯୋଗୁ ନ୍ୟୁଜିଲାଣ୍ଡ ଦଳ ୨ୟ ଇନିଂସ୍ରେ ୮ ଉଇକେଟ ବିନିମୟରେ ୨୯୧ ରନ୍ କରି ପାଳି ସମାପ୍ତି ଘୋଷଣା କରିଛି। ପୂର୍ବରୁ ପ୍ରଥମ ଇନିଂସ୍ରେ ଘରୋଇ ଦଳ ୩୭୩ ରନ୍ କରିଥିବା ବେଳେ ଭ୍ରମଣକାରୀ ଓ୍ବେଷ୍ଟଇଣ୍ଡିଜ୍ ତା'ର ଅସମାପ୍ତ ବ୍ୟାଟିଂ ଆରମ୍ଭ କରି ୨୨୧ ରନ୍ରେ ସୀମିତ ରହିଥିଲା। ଫଳରେ ନ୍ୟୁଜିଲାଣ୍ଡ ୧୫୨ ରନ୍ର ଅଗ୍ରଣୀ ହାସଲ କରିଥିଲା। ଏହାପରେ ୪୪୪ ରନ୍ ବିଜୟଲକ୍ଷ୍ୟ ନେଇ ଓହ୍ଲାଇଥିବା ଓ୍ବେଷ୍ଟଇଣ୍ଡିଜ୍ ୩ୟ ଦିବସ ଶେଷ ପର୍ଯ୍ୟନ୍ତ ବ୍ୟାଟିଂ କରି ୨ ଉଇକେଟ ହରାଇ ୩୦ ରନ୍ କରିଛି। ଓ୍ବେଷ୍ଟଇଣ୍ଡିଜ୍କୁ ବଳକା ୮ ଉଇକେଟରେ ୪୧୪ ରନ୍ର ଆବଶ୍ୟକତା ରହିଛି। ମ୍ୟାଚ୍ରେ ଆହୁରି ୨ ଦିନ ବାକି ଥିବାରୁ ଫଳାଫଳ ବାହାରିବା ନିଶ୍ଚିତ। ଷ୍ଟମ୍ପ୍ସ ଅପସାରଣ ବେଳକୁ କେଗ୍ର ବ୍ରାଥଓ୍ବେଟ ୧୩ ଓ ଶିମରୋନ ହେଟମେର ୧୫ ରନ୍ କରି ଅପରାଜିତ ରହିଛନ୍ତି।
